OpenLLM-France/wikimedia huggingface dataset:
# Plafons ceràmics del Via Crucis

Els Plafons ceràmics del Via Crucis és una obra de Gratallops (Priorat) protegida com a Bé Cultural d'Interès Local.

## Descripció

Conjunt de ceràmica de 53x53 cm format per 9 rajoles quadrades amb el motiu principal, i unes altres que fan de sanefa, tot al voltant. Es troben dins d'una petita fornícula buidada a la paret de la casa número 1 del carrer de la Consolació.

## Història

L'erecció de Via Crucis als pobles fou, sembla ser, bastant corrent a Catalunya i, dintre d'aquest context cal assenyalar la presencia en un turonet proper de la capelleta dita popularment el Calvari. Es de suposar que la resta d'estacions avui desaparegudes es deurien situar en el carrer de la Consolació, i aixecades al llarg del camí que menava a La Vilella Baixa, i el ramal que duia a la capelleta suara esmentada.

## Referències

* 1 2 «Plafons ceràmics del Via Crucis». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Plafons ceràmics del Via Crucis». Mapa de recursos culturals. Diputació de Tarragona.
# Plaga grisa

La plaga grisa és un tema o entorn de ciència-ficció que correspon a un futur al qual màquines, robots o replicants s'autorrepliquen ràpidament fins a consumir tots els recursos naturals i tota matèria viva de la Terra. Es pot considerar un tipus de fi del món fictici, i, en casos pitjors, fins i tot pot abastar tot l'Univers, que es convertiria en una massa informe i desordenada de màquines que es reprodueixen sense control com un virus, una planta o un bacteri, forçosament de color gris. El començament d'aquest final sol proposar-se també per analogia amb la biologia, i correspondria a una mutació d'algun tipus que provoca que les màquines s'estenguin exponencial i descontroladament produint el consum total de la vida existent en aquest procés, de vegades anomenat ecofàgia.
El terme en anglès, grey goo, va ser escrit per primera vegada el 1986 al llibre Engines of Creation, d'Eric Drexler.
# Picot garser frontgrís

El picot garser frontgrís (Picoides canicapillus) és una espècie d'ocell de la família dels pícids (Picidae) que habita la selva, bosc, matolls, manglars i terres de conreu, des del nord-est del Pakistan, nord i est de l'Índia, centre, est i sud de la Xina, sud-est de Sibèria i Corea i, cap al sud, a través del Sud-est Asiàtic fins Borneo, Sumatra i Taiwan.
# Platja de la Riera Xica

La platja de la Riera Xica és una platja urbana del municipi de Sitges (Garraf) situada davant del passeig marítim, enfront del barri del Vinyet. La platja es va crear a mitjans dels anys 1970, en construir-se els espigons que la delimiten: el de llevant la separa de la platja de l'Estanyol, i el de ponent de la platja de la Barra.
Té una longitud de 324 metres i una amplada mitjana de 17 metres, formada per sorra fina, amb un pendent d'entrada a l'aigua suau. Disposa de lavabos, dutxes, rentapeus i lloguer de gandules, para-sols i tendals. També té una guingueta. L'accés es fa des del passeig marítim.
La platja de la Riera Xica està adherida a la destinació Costa de Barcelona, certificada per Biosphere des del 2017.
El nom de la platja fa referència a la riera Xica, que hi desembocava.

## Referències

* 1 2 3 «La Riera Xica». Agència Catalana de Turisme.
* ↑ Vilar, Mario «Les platges de Sitges». Butlletí del Grup d'Estudis Sitgetans, 01-05-2022.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ «Topònim: ESTANYOL». Lèxic del parlar del Penedès. Institut d'Estudis Penedesencs.
# Port d'Asdod

El Port de Asdod (en hebreu: נמל אשדוד) és un dels dos ports de càrrega principals d'Israel. Inaugurat al novembre de 1963. El port està situat en Asdod, a uns 40 quilòmetres al sud de Tel-Aviv, al costat de la desembocadura del riu Laquis. El seu establiment ha millorat significativament la capacitat portuària del país. És gestionat per l'Autoritat Portuària d'Israel. És un important punt d'entrada tant per a càrrega i turistes dins i fora d'Israel, així com per a equips militars importats. Els vaixells que transporten ajuda humanitària a la Franja de Gaza també descarreguen la seva càrrega en el port. La necessitat d'obrir un altre port d'aigües profundes va sorgir en els primers anys d'Israel, quan va quedar clar que l'expansió dels ports existents de Haifa i Eilat no podia assegurar el maneig eficient del creixent volum de càrregues d'exportació i importació.
# Platja de sa Confitera

La platja de sa Confitera, també anomenada sa platja Confitera, i antigament platja de Confits, és una platja natural del municipi de Cadaqués (Alt Empordà), situada a 2 km de la població, a la península de s'Oliguera, entre la platja de s'Arenella i la platja d'en Sané, molt a prop de l'illa de s'Arenella. Té una longitud de 24 m i una amplada mitjana de 12 m, de sorra fina, grava i còdols. Està envoltada per la pista de terra que voreja a primera línia de mar. Submergides a l'aigua es poden trobar les restes d'un naufragi de 1921, es traca de la caldera del pailebot francès Douaumont.
El nom és deu a que abans a la platja hi havia moltes pedres blanques, cobertes d'una lleu capa de sal per l'acció de les tempestes i el balanceig constant de l'onatge, que tenien l'aparença de confits.

## Referències

* 1 2 Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 44-45. ISBN 978-84-9034-407-1.
* ↑ «Catàleg de classificació de trams de platges de Catalunya» p. 5. Direcció General d'Ordenació del Territori i Urbanisme. Generalitat de Catalunya, 01-10-2016.
* ↑ «Platja de Sa Confitera». Visita Costa Brava.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* ↑ Vila, Pep «Paraulari de Cadaqués». Vademècum, 01-09-2020, pàg. 129.
# Pletismografia

La pletismografia és un conjunt de mètodes per mesurar el flux de la sang. La paraula ve del grec plethysmo que vol dir augment. La tècnica consisteix a mesurar l'augment del volum sanguini durant l'oclusió del retorn venós.
També s'utilitza en medicina respiratòria (pneumologia) amb unes cabines estanques en les que les variacions de pressió són registrades per un sensor de pressió associat a un espiròmetre, per tal de mesurar els volums pulmonars d'aire no mobilitzable (RV, FRC, VGT)
Diferents mètodes de pletismografia
* Pletismografia per desplaçament d'aire
* Pletismografia per efecte fotoelèctric
* Pletismografia per extensòmetre
* La pletismografia d'impedància
La pletismografia s'utilitza en medicina bàsicament, però també per a la fabricació de cardiofreqüencímetres sense sensor al pit (que utilitzen tradicionalment un mètode electrocardiogràfic (ECG) i el pols es mesura per pletismografia fotoelèctrica, amb un sensor que il·lumina les artèries del canell sobre el qual se sosté.

## Vegeu també

* Pulsioxímetre
* Pulsioximetria
* Fotopletismògraf

## Referències

* ↑ pletismografia a Optimot

## Enllaços externs

* Djavad Mowafaghian Centre
# Plethodontohyla mihanika

Plethodontohyla mihanika és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Raxworthy, C. & Vences, M. 2004. Plethodontohyla mihanika. Llista Vermella d'Espècies Amenaçades de la UICN 2006. Consulta: 1 de febrer del 2008.
# Pleurat

Pleurat és el nom dels següents personatges:
* Pleurat I, rei il·liri de la meitat del segle IV aC
* Pleurat II, rei il·liri anterior al 250 aC
* Pleurat III, rei il·liri del 205 aC fins al 180 aC.
* Pleurat (germà de Gentius), príncep il·liri
* Pleurat (fill de Gentius), príncep il·liri
* Pleurat (noble), noble il·liri
# Prealps del Delfinat

Els Prealps del Delfinat (en francès, Préalpes du Dauphin) són una secció del sector dels Alps del sud-oest, segons la classificació SOIUSA, amb el seu punt més elevat a 2.790 msnm a la Grande Tête de l'Obiou.
Aquesta secció alpina limita a l'est amb els Alps del Delfinat dels que els separa el Colle Bayard, al sud els Alps i Prealps de la Provença, al nord-est amb els Prealps de la Saboia i a l'oest i el nord-oest amb la plana del Roine.

## Classificació

* Classificació SOIUSA
* Segons la SOIUSA els Alps del Delfinat són una secció alpina amb la següent classificació:
* Gran part = Alps occidentals
* Gran sector = Alps del sud-oest
* Secció = Prealps del Delfinat
* Codi = I/A-6
Segons la Partició dels Alps que es va adoptar l'any 1926, després del IX Congrés Geogràfic Italià de 1924, es considerava que els Prealps del Delfinat abarcaven una àrea més extensa que la nova classificació internacional SOIUSA, publicada el 2005. Concretament, el massís del Luberon, abans considerat dins dels Prealps del Delfinat actualment es considera inclòs en els Alps i Prealps de la Provença.
Aquesta secció es divideix en les subseccions següents:
Subsecció: Prealps del Devoluy (6.I)
* Pic de Bure-Bec de l'Aigle
* Grande Tête de l'Obiou-Roc de Garnesier
Subsecció: Prealps occidentals de Gap (6.II)
* Céüse-Aujour
Subsecció: Prealps del Vercors (6.III)
* Grand Veymont-Lans-Charande
* Serra de Montué-Roc de Toulau-Sausse-Epenet
Subsecció: Prealps del Diois (6.IV)
* Toussière-Duffre-Servelle
* Angèle-Vayou-Mélandre
Subsecció: Prealps de les Baronnies (6.V)
* Arsuc-Clavelière-Vanige
* Chabre-Chamouse-Banne

## Pics

Els principals pics dels Prealps del Delfinat són:
| Nom | Altitud (m.) |
| Grande Tête de l'Obiou | 2.759 metres |
| Pic de Bure | 2.709 metres |
| Grand Veymont | 2.346 metres |
| Jocou | 2.051 metres |

## Ports de muntanya

Els principals ports dels Prealps del Delfinat són:
| Nom | Ubicació | Tipus | Altitud (m.) |
| Colle della Croix Haute | | | 1.167 |
| Colle Bayard | | | 1.246 |

## Referències

* ↑ Marazzi, Sergio. Priuli & Verlucca. Atlante Orografico delle Alpi. SOIUSA (en italià), 2005.

## Vegeu també

* Alps
* Prealps francesos
* Geografia dels Alps
* SOIUSA
# Presonització

En dret penitenciari i en psicologia, la presonització descriu un fenomen psicològic que pateix una persona quan ingressa en una presó, ja que hi viurà una experiència traumatitzadora que alterarà el seu estat emocional de manera inevitable. Aquest fenomen ha estat estudiat per molts investigadors i fins i tot s'ha descrit com un procés de dol per la pèrdua de la llibertat. La presonització implica habituar-se al món de la presó, com si la vida dintre de la presó fos la vida normal. Això porta l'intern a considerar-se inferior a les persones lliures. I, com assenyalava Concepción Arenal, cal combatre la idea que l'estada a la presó és quelcom definitiu i insistir en el fet que ser a la presó és un fet transitori, ja que es pot tornar a l'estat anterior: la llibertat.

## Referències

* ↑ Rosselló Avellanas, Florencio «El voluntariat amb els interns de la presó». Aivblogs, 04-02-2015.(Quaderns de l'Associació Internacional del Voluntariat)
* ↑ Sánchez, Alba «La presonització». Blogs UAB, 04-02-2015. Arxivat de l'original el 2015-02-04 [Consulta: 4 febrer 2015].
* ↑ «Carcelazo o prisionización» (en castellà). Blog Psicólogos Forenses, 04-02-2015.
# Port La Belle

Port La Belle és una concentració de població designada pel cens dels Estats Units a l'estat de Florida. Segons el cens del 2000 tenia 3.050 habitants.

## Demografia

Segons el cens del 2000, Port La Belle tenia 3.050 habitants, 879 habitatges, i 700 famílies. La densitat de població era de 136,8 habitants/km².
Dels 879 habitatges en un 44,1% hi vivien nens de menys de 18 anys, en un 57,7% hi vivien parelles casades, en un 15,5% dones solteres, i en un 20,3% no eren unitats familiars. En el 15% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,2 i el nombre mitjà de persones que vivien en cada família era de 3,41.
Per edats la població es repartia de la següent manera: un 31,3% tenia menys de 18 anys, un 15,2% entre 18 i 24, un 28,2% entre 25 i 44, un 14,4% de 45 a 60 i un 10,9% 65 anys o més.
L'edat mediana era de 27 anys. Per cada 100 dones de 18 o més anys hi havia 124,9 homes.
La renda mediana per habitatge era de 34.167 $ i la renda mediana per família de 36.974 $. Els homes tenien una renda mediana de 25.104 $ mentre que les dones 16.484 $. La renda per capita de la població era de 13.704 $. Entorn del 13,8% de les famílies i el 22,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port La Belle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Port La Belle». American Fact Finder. Oficina del Cens dels Estats Units, 12-01-2010.
# Podiapólskoie

Podiapólskoie (en rus: Подъяпольское) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 1.965 habitants.

## Referències

* ↑ «Решение Приморского краевого суда от 09.11.2011 N 3-127/11». Arxivat de l'original el 2014-07-28. [Consulta: 2 novembre 2019].
* ↑ «Морской порт Подъяпольск. — Стивидор-ДВ». Arxivat de l'original el 2013-12-09. [Consulta: 8 agost 2012].
# Priya Rai

Priya Rai (25 de desembre de 1977 a Nova Delhi, Índia) és una actriu porno retirada i model eròtica estatunidenca. Actualment resideix a Arizona. Priya, va néixer a l'Índia però va viure als Estats Units des dels dos anys. Va començar a posar com a model eròtica després d'abandonar els seus estudis en l'Arizona State University. Els seus començaments es remunten a sessions fotogràfiques de moda i vestits de bany. El 2007, la pornostar india-americana va aparèixer a la web Foxes.com amb els seus nous implants en els pits. Aquest implants van ser retocats l'any 2011 fins a aconseguir una copa I de sostenidor.
En 2009 va ser guardonada amb un Premi AVN a la millor escena lèsbica en grup per la pel·lícula Cheerleaders de Digital Playground. En la mateixa compartia escena amb Jesse Jane, Tommy Gunn, Memphis Monroe i Alexis Texas.

## Premis

* 2009 Premi AVN a la millor escena lèsbica en grup.
# Portada/article setembre 26
## Catedral de València

La Catedral de València és seu de l'arquebisbat de València i està dedicada a Santa Maria per desig de Jaume I, fidel a la tradicional devoció mariana del segle xiii. Fou consagrada l'any 1238 per l'arquebisbe de Tarragona Pere d'Albalat. Es troba sobre l'antiga mesquita, que al seu torn s'havia alçat sobre l'antiga seu visigòtica.
El gòtic català o mediterrani és l'estil predominant d'aquesta catedral, tot i que també conté elements del romànic, del gòtic francés, del renaixement, del barroc i neoclàssic. Al seu interior s'hi venera el Sant Calze, datat del segle i, i donat a la catedral pel rei Alfons el Magnànim el 1436.
# Pont del Principat d'Andorra

El Pont del Principat d'Andorra (anomenat fins a 2011 Pont Y) és una passarel·la per als vianants situada a Madrid. Aquest creua el riu Manzanares, unint els districtes d'Arganzuela i Latina.

## Història

Va ser dissenyat i construït en el marc del projecte del Madrid Río. Es va inaugurar al 2009 com Puente I, i posteriorment es va reanomenar com a Pont del Principat d'Andorra al 2011, coincidint amb la primera visita oficial del President del Govern d'aquest país, Antoni Martí, a Madrid. En 2008, el govern andorrà havia posat a una passarel·la d'Andorra la Vella el nom de Madrid.

## Descripció

El Pont del Principat d'Andorra es troba en el Saló de Pins de Madrid Rio, a l'alçada del Carrer del Marmol en el marge esquerre i el Carrer de Sant Ambrosio o la Via Carpetana en el marge dret.
La passarel·la té forma d'i grega, amb un braç principal de 69 metres que uneix ambdues ribes i un de secundari de 31 metres que uneix el centre del pont amb la riba esquerra. L'estructura és metàl·lica amb forma de gàbia, imitant les estructures ferroviàries típiques del segle xix, de color verd. El sòl és de taulons de fusta. La forma del pont desa certa similitud amb la pròpia geografia d'Andorra, amb dues valls, Valira del Nord i Valira d'Orient, que conflueixen en un només, el de Gran Valira.
El pont és d'ús exclusiu per a vianants, estant prohibida l'entrada a bicicletes i patins.

## Referències

* 1 2 «De puente 'Y' a 'Principado de Andorra'» (en castellà). , 04-07-2011 [Consulta: 8 agost 2020].
* ↑ «Reportaje | Madrid y Andorra se tienden un puente» (en castellà). , 05-07-2011 [Consulta: 8 agost 2020].
* ↑ CESMA Ingenieros. «Puente Principado de Andorra» (en castellà). [Consulta: 8 agost 2020].
# Juravlí (Crimea)

Juravlí (en rus: Журавли) és un poble de la República Autònoma de Crimea a Ucraïna, que el 2021 tenia 1.475 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Juan Ignacio Barrero Valverde

Juan Ignacio Barrero Valverde (Mèrida, Extremadura, 29 de juny de 1943) és un polític, advocat i professor universitari espanyol que fou President del Senat entre 1996 i 1999.

## Biografia

Va néixer el 29 de juny de 1943 a la ciutat extremenya de Mèrida. Va estudiar dret i posteriorment va esdevenir Graduat Social, exercint com a advocat i professor de dret constitucional a la UNED.

## Activitat política

Membre d'Aliança Popular, fou candidat a l'ajuntament de Mèrida pel seu partit però perdé les eleccions davant el seu rival del PSOE. L'any 1983 fou elegit diputat regional a l'Assemblea d'Extremadura, càrrec que ostentà fins al 1991, moment en el qual es convertí en president del Partit Popular (PP) d'Extremadura.
En les eleccions generals de 1989 fou escollit senador al Senat en representació de la província de Badajoz, escó que repetí en les eleccions de 1993. Candidat a la presidència d'Extremadura l'any 1995, aconseguí arravassar-li la majoria absoluta al socialista Juan Carlos Rodríguez Ibarra.
Novament escollit senador en les eleccions generals de 1996, després de la victòria de José María Aznar en les eleccions fou nomenat el març d'aquell any President del Senat, càrrec que ocupà fins al gener de 1999, any en el qual concorre de nou a la presidència de la Junta d'Extremadura, sent derrotat novament pel PSOE.
En les eleccions generals de 2000 fou escollit diputat al Congrés per Badajoz, renunciant al seu escó l'octubre del mateix any.

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 100. ISBN 84-930048-0-4.

## Enllaços externs

* (castellà) Informació de Juan Ignacio Barrero al Senat espanyol
* (castellà) Informació de Juan Ignacio Barrero al Congrés dels Diputats
# Karabànikha

Karabànikha (en rus: Карабаниха) és un poble de l'óblast de Vladímir, a Rússia, segons el cens del 2010 tenia 3 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Princeton (Illinois)

Princeton és una població dels Estats Units a l'estat d'Illinois. Segons el cens del tenia 7.501 habitants.

## Demografia

Segons el cens del 2000, Princeton tenia 7.501 habitants. La densitat de població era de 430,3 habitants/km².
Per edats la població es repartia de la següent manera: un 22,3% tenia menys de 18 anys, un 6,9% entre 18 i 24, un 25,9% entre 25 i 44, un 23,6% de 45 a 60 i un 21,3% 65 anys o més.
L'edat mediana era de 42 anys. Per cada 100 dones de 18 o més anys hi havia 81 homes.
La renda mediana per habitatge era de 39.622 $ i la renda mediana per família de 50.018 $. Els homes tenien una renda mediana de 38.908 $ mentre que les dones 20.784 $. La renda per capita de la població era de 20.632 $. Aproximadament el 5,6% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Princeton». American Fact Finder. Oficina del Cens dels Estats Units, 12-01-2010.
* ↑ «Fact Sheet- Princeton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
# Quintet de metall

El quintet de metall és un grup integrat cinc instruments de vent metall; en definitiva, doncs, és una manera abreujada d'anomenar un "quintet d'instruments de vent metall". La formació més habitual és la de dues trompetes, una trompa, un trombó de colissa i una tuba. Per extensió, quintet de metall significa, també, una composició interpretada amb aquesta agrupació. La tradició actual del quintet de metall es va originar als Estats Units vers el 1940. El seu repertori és extens i habitualment es remunta fins al repertori del Renaixement i de l'escola veneciana, passant pel Barroc i fins al jazz i la música contemporània; es nodreix tant de transcripcions com de composicions originals, aquestes darreres especialment dels darrers temps. Entre els quintets de metall més destacats hi ha el Spanish Brass Luur Metalls o el Canadian Brass.

## Enllaços externs

* Spanish Brass Luur Metalls.
* Canadian Brass.
* Base de dades sobre el quintet de metall. Arxivat 2008-10-31 a Wayback Machine.
# TVORCHI

TVORCHI és un grup de música ucraïnès fundat el 2017 a Ternòpil per Andrí Hutsuliak i Jimoh Augustus Kehinde, estudiants de la Universitat Nacional Mèdica de Ternòpil.
El 2017 el duo va publicar els senzills Slow i You, seguit pel primer àlbum The Parts. A dia d'avui han publicat tres àlbums més, Disco Lights (2019), 13 Waves (2020) and Road (2020).
El 17 de desembre del 2022, TVORCHI va participar en Vidbir, la preselecció ucraïnesa pel Festival de la Cançó d'Eurovisió. Van guanyar amb la cançó Heart of Steel i van representar el seu país en el Festival de la Cançó d'Eurovisió 2023, que se celebrà a la ciutat britànica de Liverpool.

## Discografia

* 2018 – The Parts
* 2019 – Disco Lights
* 2020 – 13 Waves
* 2021 – Road

## Referències

* ↑ «Ukraine: TVORCHI wins Vidbir with 'Heart Of Steel'» (en anglès). Eurovision.tv, 17-12-2022. [Consulta: 3 gener 2023].
# Plethodontohyla notosticta

Plethodontohyla notosticta és una espècie de granota que viu a Madagascar.
Està amenaçada d'extinció per la pèrdua del seu hàbitat natural.

## Referències

* Vences, M. & Raxworthy, C. 2004. Plethodontohyla notosticta. Llista Vermella d'Espècies Amenaçades de la UICN 2006. Consulta: 1 de febrer del 2008.